UPUTE ZA UČENIKE I RODITELJE

Tehničke škole Bjelovar

u školskoj godini 2020./2021. za vrijeme trajanja epidemije Covid-19

**ORGANIZACIJA RADA**

1. Pri dolasku u školu svi učenici i nastavnici moraju se pridržavanje epidemioloških uputa.
2. Nastava je, kao i do sada, organizirana u dvije smjene.
3. Učenici prvih razreda dobit će u petak, 3. ili 4. rujna.2020. elektroničkom poštom obavijest od razrednika u koji razred su smješteni i u kojoj klupi će sjediti. Na tu poruku obvezno treba odgovoriti do 15 sati u petak. Nije moguća promjena razrednog odjela.

**NOŠENJE MASKI**

1. Svi učenici i svi nastavnici su prilikom ulaska u školu te cijelo vrijeme boravka u školi obvezni pravilno nositi maske (Županja će nabaviti po 3 pamučne maske za svakog učenika).
* Učenici smiju nositi svoje maske, no na maskama ne smiju biti neprimjereni natpisi ili slike.
* U slučaju da učenik zbog zdravstvenih razloga ne može nositi masku ili pripada ranjivoj skupini, roditelji trebaju kontaktirati obiteljskog liječnika, zatim nadležnu ambulantu školske medicine i školu.
* Učenici ili nastavnici koji ne budu nosili maske bit će udaljeni iz škole.

**PRVI DAN NASTAVE**

1. Nastava u ponedjeljak 7. rujna počinje s 1. sjenom (1. i 4. razredi ujutro, 2. i 3. poslijepodne). Samo za ponedjeljak 7. rujna, organizirat će se ulazak u školu u različito vrijeme, svi na ulaz do kućni br. 28 ( do 5. osnovne škole). Raspored za prvi dan s vremenom početka i matičnom učionicom u kojoj će se odvijati nastava za svaki razred objavljen je na školskoj mrežnoj stranici.
2. Strelicama na podu je označen smjer kretanja, te se sve osobe kreću kako je označeno. Učenici bez zadržavanja na hodniku i kontakta s drugim učenicima idu izravno u svoju matičnu učionicu. Raspored matičnih učionica bit će objavljen na mrežnoj stranici škole.
3. Obrazac upisnice postavljen je na mrežnoj stranici škole te molimo sve učenike drugog, trećeg i četvrtog razreda da popune upisnicu i elektroničkom poštom pošalju razrednicima. Popis mail adresa razrednika objavljen je kod rasporeda dolaska na prvi dan nastave.
4. Za sve potvrde o učeničkom statusu, učenici ili roditelji obraćaju se isključivo mailom referentici u učeničkoj referadi Veronika Pavec (veronika.-pavec@skole.hr, 043/244-723), koja će izdati potvrde te ih obavijestiti o načinu i vremenu njihovog preuzimanja.

**DOLAZAK U ŠKOLU I RASPORED**

1. Jutarnja smjena počinje s nastavom u 8 sati ujutro i završava najkasnije u 13:15 (ovisno o rasporedu) te napuštaju školu. U pauzi između 13:15 i 13:35 provodi se dezinfekcija prostorija. Poslijepodnevna smjena počinje s nastavom u 13:55 i završava u 19:10. Veliki odmor traje 10 minuta.
2. Od 8. rujna. na ulazu u školu bit će postavljen broj mobitela na koji će učenici zvati za ulaz u školu nakon početka prvog sata. Školu će otključavati dežurni nastavnik, tajnik, administratorica škole, spremačice ili domar.
3. Svi učenici ulaze i izlaze isključivo na ulaz br. 28, na kojem je obavezna dezinfekcija ruku. Dezinficijens se nalazi na samom ulazu u školu. Prilikom ulaska provodi se dezinfekcija obuće korištenjem otirača za tu namjenu.
4. Potrebno je doći u školu ranije kako se ne bi stvarala gužva na ulazu. Učionice bit će otvorene od 7:30 sati i može se odmah po dolasku ući u učionicu. Prije, poslije i tijekom nastave nema zadržavanja na hodnicima.
5. Učenici ne smiju boraviti u dvorištu škole.
6. Nije dozvoljeno zadržavanje ispred škole prije niti nakon nastave.
7. Nastavni sat traje 40 minuta.
8. Učenici koji u školu putuju javnim prijevozom dužni su pridržavati se mjera zaštite u javnom prijevozu (nošenje maske, održavanje tjelesnog razmaka, dezinfekcija ruku).
9. Na ulazu u školu treba držati razmak od 2 metra od ostalih učenika i osoba.
10. Učenici trebaju izbjegavati bilo kakav fizički kontakt s ostalim učenicima (i na nastavi i izvan nastave u školi). Nije dozvoljeno posuđivanje ili zajedničko korištenje pribora.
11. Prije kretanja u školu, učenici kod kuće trebaju izmjeriti tjelesnu temperaturu. Ako temperatura prelazi 37.3 ili su prisutni neki drugi simptomi COVID-a 10 (simptomi respiratorne bolesti - kašalj, poteškoće u disanju, grlobolja, poremećaj osjeta njuha i okusa, gastrointestinalne smetnje - proljev, povraćanje i bol u trbuhu), učenici trebaju ostati kod kuće, a roditelji su dužni javiti na školski telefon, mobitel ili mail da dijete ima temperaturu (prije 8:00 sati, odnosno 13:45). Kontakti: tsbj@ss-tehnicka-bj.skole.hr, 043/244-721; 043/242-139 ili 244- 721.
12. Ako učenici imaju simptome nekih drugih zaraznih bolesti, također su dužni ostati kod kuće, a roditelji su dužni pravovremeno obavijestiti školu.

**PROTOKOL U SLUČAJU DA SE UČENICI POŽALE NA SIMPTOME COVIDA 19**

1. Ako se neki učenik tijekom dana požali da mu nije dobro, javlja se predmetnom profesoru, koji ga odvodi u sobu za samoizolaciju i prepušta voditelju smjene, koji učeniku mjeri temperaturu beskontaktnim toplomjerom i zove roditelje da dođu po učenika (roditelji ne ulaze u školu, već učenika čekaju pred ulazom).

**BORAVAK U ŠKOLI**

1. Učenici u razrednom odjelu su odgovorni za čuvanje sve školske opreme u matičnoj učionici i nije im dozvoljeno koristiti tehničku i ostalu opremu škole bez nadzora nastavnika.
2. Svaki razred će imati nastavu u matičnoj učionici u kojoj će obavezno boraviti i za vrijeme odmora. Učenicima se savjetuje da hranu i piće ponesu od kuće. Matičnu učionicu učenici će napuštati samo zbog odlaska u kabinete u kojima će se provoditi nastava strukovnih predmeta Računalstvo, ostali strukovni predmeti te Tjelesne i zdravstvene kulture.
3. U slučaju da učenici idući sat imaju u kabinetu Računalstva ili specijaliziranoj učionici, do samog početka sata ostaju u matičnoj učionici te tek onda idu u kabinet. Sve odmore učenici provode u matičnim učionicama, a ne u kabinetima.
4. Svaki učenik će u matičnoj učionici imati točno određeno mjesto gdje će sjediti i neće ga moći mijenjati tijekom svih sati nastave u toj učionici. Isti princip sjedenja će se primjenjivati u računalnim i drugim kabinetima gdje će učenici uvijek sjediti na istom mjestu. Samo u slučaju da nekoga od učenika nema u školi, ostali učenici će se rasporediti tako da ih što više sjedi samo u jednoj klupi.
5. U učionicama su koševi za otpad s poklopcima. Učenici koji kašlju, kišu i sl. trebaju to raditi u maramicu i zatim maramicu baciti u poklopac s košem. Nakon toga potrebno je oprati ruke tekućom vodom i sapunom.
6. Za vrijeme svih odmora učionice se provjetravaju.
7. Prije izlaska učenika iz kabineta potrebno je dezinficirati tipkovnicu, miš i računalo posebnim sredstvima za tu namjenu. Dezinfekcija će se provoditi tako da će nastavnik poprskati dezinficijens po navedenim površinama, a svaki učenik će na svojem mjestu papirnatim ručnikom prebrisati te površine.
8. Tijekom odmora bit će organizirana dežurstva nastavnika na hodniku kako bi se spriječilo okupljanje učenika i gužva na hodnicima.
9. Učenici se puštaju na WC tijekom nastave, isključivo jedan po jedan.
10. Na vrata od WC-a postavit će se natpis o maksimalnom broju osoba koje mogu biti u prostoriji.
11. Sve zajedničke površine u cijeloj zgradi koje su inače izložene velikom broju bakterija (prekidači, utičnice, kvake), bit će dezinficirane s dermatološki testiranim sredstvom Microbe Shield All Purpose koji formira antimikrobni sloj koji se veže za površinu koja ostaje zaštićena 30 dana.
12. Nastava TZK prvi tjedan se održava u matičnoj učionici gdje će učenici dobiti od nastavnika upute za daljnji rad.

**PROVOĐENJE NASTAVE U SLUČAJU SAMOIZOLACIJE UČENIKA**

1. Učenici kojima je određena samoizolacija i učenici koji su u ranjivoj skupini i imaju potvrdu školskog liječnika da ne smiju dolaziti u školu nastavu će pratiti u stvarnom vremenu putem video-poziva.

**DODATNA, DOPUNSKA, IZBORNA, FAKULTATIVNA I IZVANUČIONIČKA NASTAVA**

1. Dodatna, dopunska i dopunska održat će se online preko video-poziva.
2. Izvanučionička nastava (izleti, posjeti, ekskurzije i maturalna putovanja) do završetka pandemije neće se održavati.

**RODITELJSKI SASTANCI I INFORMACIJE**

1. Informacije s razrednicima i predmetnim nastavnicima održavat će se na daljinu. Svaki nastavnik će na mrežnoj stranici škole navesti vrijeme i način održavanja informacija.
2. Roditelji učenika prvih razreda će naknadno biti obaviješteni o održavanju roditeljskih sastanaka za prve razrede, a ostali razredni odjeli ovisno o razvoju epidemiološke situacije.

**Redovito će objavljivati na mrežnoj stranici škole svaka promjena ili nove upute vezane uz organizaciju rada u našoj školi.**

**Svima želimo zdravu i sretnu novu školsku godinu!**

**KONTAKTI:**

**ZA OPĆA PITANJA:**

RAVNATELJ: Ante Šola. prof.(tsbj@ss-tehnicka-bj.skole.hr)

PEDAGOGINJA: Sandra Hermanović (sandra.hermanovic@gmail.com)

**ZA PITANJA VEZANA UZ POTVRDE O UČENIČKOM STATUSU:**

ADMINISTRATIVNA REFERENTICA: Veronika Pavec (veronika.pavec@skole.hr)

TAJNIK ŠKOLE: Slobodan Usumović (slobodan.usumovic@skole.hr)